સત્યને સમજવું એ સમ્યક્ જ્ઞાન છે. સત્યમાં પ્રતિષ્ઠિત જીવન જ સમ્યક્ ચરિત્ર છે. અસત્યનો પ્રતિકાર કરવો એ જ ચારિત્રનો ગુણ છે. સત્યનો સ્વીકાર કરવો એ જ સમ્યક્ દર્શન છે. જુદા-જુદા દૃષ્ટિકોણથી સત્યને સમજવું એ જ સમ્યક્ જ્ઞાન છે. જ્ઞાન ઉપર સમ્યક્ અનુશાસન, વિવેકનું અનુશાસન. ધર્મનો નાશ કેવી રીતે થાય છે? મૃત્યુ કેવી રીતે થાય? ક્રોધના દ્વારા, પરનિંદા દ્વારા ધર્મનું મૃત્યુ થાય છે. માટે જ આપણા શાસ્ત્રોમાં પરનિંદા કરવાની ના પાડવામાં આવી છે.